open-index/open-wikipedia-markdown huggingface dataset:
Generalens frue

***Generalens frue***  (originaltittel: *Im Geheimdienst*) er en tysk spiondrama med handlingen satt til første verdenskrik fra 1931. Filmen er regissert av Gustav Ucicky og har Willy Fritsch, Brigitte Helm og Oskar Homolka i hovedrollene.

## Medvirkende
* Willy Fritsch: Thomas Higgins alias Thomas Hagen
* Brigitte Helm: Vera Lanskaja
* Oskar Homolka: General Lanskoi
* Theodor Loos: Dubbin, Agent
* Karl Ludwig Diehl: Hauptmann Wassilieff
* Harry Hardt: Kaulwitz
* Ferdinand Hart: Tomilin
* Tamara Desni: Natascha Tomilin, seine Tochter
* Eduard von Winterstein: Chef des Nachrichtendiensts
* Friedrich Kayßler: Reichskanzler Bethmann-Hollweg
* Alfred Beierle: Sekaluk
* Ferdinand Bonn: Dr. Kaempff, Reichstagspräsident

## Referanser


## Eksterne lenker
*
Robert Camilleri Azzopardi

**Robert Patrick Camilleri Azzopardi** (født 24. april 1951 i Ħamrun på øya Malta i den britiske Kronkolonien Malta, død 17. oktober 2023 i Ciudad de Comayagua i Honduras) var en maltesisk ordensgeistlig og katolsk biskop av Comayagua i Honduras.

## Liv og virke
### Fransiskaner, prest
Robert Patrick Camilleri Azzopardi sluttet seg til fransiskanerordenen den 20. oktober 1967 og avla sine midlertidige løfter den 1. november året etter. Han studerte filosofi og teologi ved fransiskanerseminaret i Rabat og i Jerusalem. Han avla sine evige løfter den 8. desember 1972 og ble presteviet av pave Paul VI den 29. juni 1975.

Fra 1975 til 1979 var han novisemester og dro deretter til Honduras, hvor han var sogneprest i Comayagua fra 1980. Fra 1992 var han sogneprest i to menigheter i Tegucigalpa.

### Hjelpebiskop i Tegucigalpa
Pave Johannes Paul II utnevnte ham til titulærbiskop av Vagada og hjelpebiskop i Tegucigalpa den 26. juli 2001. Han ble bispeviet av erkebiskopen av Tegucigalpa, kardinal Óscar Andrés Rodríguez Maradiaga, den 15. august samme år; medkonsekratorer var erkebiskop George Panikulam, apostolisk nuntius til Honduras, og Geraldo Scarpone Caporale, biskop av Comayagua.

### Biskop av Comayagua
Den 21. mai 2004 ble han utnevnt til biskop av Comayagua og innsatt i embedet den 24. juli samme år.

Robert Camilleri Azzopardi ble president for Bispekonferansen i Honduras i juni 2022.

Biskop Robert Camilleri Azzopardi døde av hjertestans den 17. oktober 2023 i en alder av 72 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Gabriel Montalvo Higuera (1930-2006) *1974
* Kardinal Óscar Andrés Rodríguez Maradiaga (1942-) *1978
* Biskop *Roberto Camilleri Azzopardi* (1951-2023) *2001

## Referanser
Jan Fredrik Vogt

**Jan Fredrik Vogt** (født 18. februar 1974) er en norsk politiker for Fremskrittspartiet.

Han var 1. vararepresentant for FrP til Stortinget fra Vestfold i perioden 2005-2009.

Etter kommunestyrevalget 2023 ble han valgt til varaordfører i Holmestrand.

Jan Fredrik Vogt begynte i politikken da han var 15 år gammel og har hatt en rekke verv i Fremskrittspartiet. Han har mange års erfaring som lokalpolitiker og gruppeleder. Han har også vært tidligere ansatt som politisk rådgiver i FrPs stortingsgruppe med ansvar for justis. 

Jan Fredrik Vogt har vært spesielt engasjert i BPA. Han har sammen med FrPs Sylvi Listhaug løftet denne saken og det har blitt konkrete endringer som følge av dette. 

Jan Fredrik Vogt har også hatt flere verv i fagforeningen Norsk Lektorlag, blant annet som fylkesleder i Vestfold og Vestfold og Telemark. 

Jan Fredrik Vogt er utdannet Cand.jur. og lektor. Han jobber i dag som Høyskolelektor på Kristiania, og som lektor med tillegg på Sande videregående skole.

Som spesialisering / Profesjonsdelens valgdel på cand. jur. studiet har han følgende emner:

* Kommunalrett
* Helserett
* Kriminologi
* Forsikringsrett 
* Spesialoppgave (30 studiepoeng) "Medlemskap i politiske partier og organisasjoner. Domstolenes overprøving" (Klausulert)

I tillegg til utdanning som jurist har han fulført følgende studier ved universitet og høyskole:

* Årsstudium i kommunal økonomi og ledelse ved Nord universitet .
* Ledelse ved UiT Norges arktiske universitet
* Praktisk- pedagogisk utdannelse ved Høgskolen i Buskerud
* Historie ved Høyskolen i Telemark
* Examen philosophicum 

Han kommer fra Sande, Vestfold.

## Referanser
Gumpegorži

**Gumpegorži** eller **Ulvefossen** er en foss i elva Anárjohka i Kautokeino kommune i Finnmark. Den ligger i østre del av Anárjohka nasjonalpark, like sør for kommunegrensa til Karasjok.

Fossen har en fallhøyde på 9 meter og ligger mellom to loner i elva. Den ligger uveisomt til, og avstanden til nærmeste vei ved Basevuovdi er rundt 20 kilometer.

Ulvefossen er øvre grense for den lakseførende delen av Tanavassdraget.

## Referanser




## Eksterne lenker
* Video fra Ulvefossen/Gumpegorži på YouTube
Kommunestyrevalg i Nittedal

**Kommunestyrevalg i Nittedal** er en oversikt over kommunestyrevalg avholdt i Nittedal kommune i Akershus. Nittedal ligger på Romerike med grense til Oslo.

### Kommunestyrevalget 2023

### Kommunestyrevalget 2019

### Kommunestyrevalget 2015

## Referanser
USAs Grand Prix 2023

**USAs Grand Prix 2023** (offisielt navn: *Formula 1 Lenovo United States Grand Prix 2023*) var et Formel 1-løp som ble arrangert 22. oktober 2023 på Circuit of the Americas i Austin, USA. Det var det 18. løpet i Formel 1-sesongen 2023 og 44. gang USAs Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. McLaren-fører Lando Norris og Ferrari-fører Carlos Sainz jr. tok andre- og tredjeplassen.

## Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.

## Trening
Trening 1 startet kl. 12:30 lokal tid (UTC−05.00) fredag 20. oktober.

## Klassifisering
### Kvalifisering
Kvalifiseringen startet kl. 16:00 lokal tid (UTC−05.00) fredag 20. oktober.

**Noter:**

* – Kevin Magnussen kvalifiserte seg til 14. plass, men han ble pålagt å starte løpet fra pitlane da elementer med andre spesifikasjoner enn de som opprinnelig ble brukt ble installert på bilen hans under parc fermé-forhold.

* – Nico Hülkenberg kvalifiserte seg til 16. plass, men han ble pålagt å starte løpet fra pitlane da elementer med andre spesifikasjoner enn de som opprinnelig ble brukt ble installert på bilen hans under parc fermé-forhold.

* – Fernando Alonso kvalifiserte seg til 17. plass, men han ble pålagt å starte løpet fra pitlane da elementer med andre spesifikasjoner enn de som opprinnelig ble brukt ble installert på bilen hans under parc fermé-forhold.

* – Lance Stroll kvalifiserte seg til 19. plass, men han ble pålagt å starte løpet fra pitlane da elementer med andre spesifikasjoner enn de som opprinnelig ble brukt ble installert på bilen hans under parc fermé-forhold.

### Sprint shootout
Sprint shootout startet kl. 12:30 lokal tid (UTC−05.00) lørdag 21. oktober.

**Noter:**

* – George Russell fikk en treplassers grid-straff for å hindre Charles Leclerc i SQ1.

* – Kevin Magnussen og Valtteri Bottas satte identiske rundetider i SQ1. Magnussen var kvalifisert foran Bottas da han satte sin tid tidligere.

### Sprint

**Noter:**

* – George Russell endte på sjuende, men han fikk en tidsstraff på fem sekunder for å ha forlatt banen og fått en fordel.

* – Zhou Guanyu endte på 16. plass, men han fikk en tidsstraff på fem sekunder for å ha forlatt banen og fått en fordel.

### Løpet

**Noter:**

* – Inkluderer ett poeng for raskeste runde.

* – Alexander Albon fikk en tidsstraff på fem sekunder for å overskride banegrensene. Hans endelige plassering ble ikke påvirket av straffen.

* – Lewis Hamilton (+2.225) og Charles Leclerc (+24.662) endte henholdsvis andre og sjette, men ble diskvalifisert for å ha overdreven slitasje på sine bakre skliblokker.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.
* Konkurrenter i fet skrift og merket med en stjerne er verdensmesterne i 2023.

## Referanser
Kommunestyrevalg i Rælingen

**Kommunestyrevalg i Rælingen** er en oversikt over kommunestyrevalg avholdt i Rælingen kommune i Akershus. Rælingen ligger på Romerike.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Engsalvie

**Engsalvie** (*Salvia pratensis*) er en flerårig urt i leppeblomstfamilien.

Den er 30–80 cm høy og har en opprett stengel med kjertelhår øverst. Bladene i den grunnstilte rosetten er ovale til avlange og 7–15 cm lange med stilk og hjerteformet grunn. Stengelen har noen få blad som er sittende. Blomstene sitter 4–6 sammen i kranser. Begeret er kjertelhåret, og støttebladene er grønne. Krona er 15–30 mm og mørkt blåfiolett, mer sjeldent rosa eller hvit. Blomstringstida er juni–juli. Pollineringen gjøres av langtungete humler.

Engsalvie vokser på kalkholdig, næringsrik jord. Den finnes i grasmark, langs jernbaner og veier, og den er vanlig på skogsteppene i Øst-Europa. I fjellene finnes den opp til 1900 moh. Arten er naturlig utbredt i Sør- og Mellom-Europa nordover til England og Wales og østover til Uralfjellene. Engsalvie er funnet forvillet noen få ganger i Norge, men er litt vanligere i Sør-Sverige.

Det skilles mellom fire underarter:
* *Salvia pratensis* subsp. *haematodes* - Italia
* *Salvia pratensis* subsp. *laciniosa* – Frankrike
* *Salvia pratensis* subsp. *pozegensis* – nordvestlige Balkan
* *Salvia pratensis* subsp. *pratensis* - det meste av utbredelsesområdet, inkluderer *Salvia pratensis* subsp. *bertolonii*

Hybridsalvie (*Salvia* × *sylvestris*) er en hybrid mellom engsalvie og steppesalvie som vokser vilt i Europa.

## Galleri

SALVIA PRATENSIS - BÒFIA - IB-981 (Tarró).JPG|Vekstform
Salvia pratensis 005.JPG|Blomst
Bpasc09.jpg|Åkerhumle på en blomst
Salvia pratensis sl2.jpg|Fruktstand
Salvia pratensis 001.JPG|Eng med engsalvie


## Litteratur
* 
* 
* 
* 

## Eksterne lenker
*
Akademiska sjukhuset

**Akademiska sjukhuset** er et sykehus i Uppsala i Sverige. Det eies av Region Uppsala og har 8 600 ansatte.

## Referanser


## Eksterne lenker
*
Armand Bjørnholt

**Armand Bjørnholt** (1927–2001) var en norsk lokalpolitiker for Arbeiderpartiet. Han var ordfører i Holmestrand kommune i Vestfold fra 1972 til 1975. 

Bjørnholt var også medlem av kommunestyret i Sande i periodene 1991–1995, 1995–1999 og for 1999–2003 (døde i 2001 i løpet av perioden).

Ved stortingsvalget for 1961 ble han 4. vararepresentant for Arbeiderpartiets vestfoldbenk uten å måtte møte på Stortinget i perioden.

## Referanser


## Eksterne lenker
*
Sima Bahous

**Sima Sami Bahous** (arabisk: سيما سامي بحوث ; født 1956) er en jordansk diplomat og kvinnesaksforkjemper, som er direktør for UN Women. Hun var Jordans FN-ambassadør i New York fra 2016 til hun ble direktør i UN Women i september 2021.

Bahous studerte engelsk litteratur ved Jordans universitet og tok mastergrad i litteratur og drama ved University of Essex og ph.d.-grad i kommunikasjon og utviklingsstudier ved Indiana University. Ph.d.-avhandlingen fra 1988 hadde tittelen *Communication Policy and Planning for Development: The Jordan Television Corporation: A Case Study*.

Bahous arbeidet for UNICEF i Amman fra 1994 til 1995 og var utviklingsrådgiver i Verdens helseorganisasjon i Sanaa fra 1996 til 1997. Hun vendte tilbake til Jordan i 1997 og ble direktør for Kong Hussein og dronning Noor-stiftelsene, en stilling hun hadde til 2001. Hun ble da medie- og informasjonssjef ved det jordanske hoff og rådgiver for kong Abdullah. Hun var assisterende generalsekretær for Den arabiske liga i Kairo fra 2008 til 2012.

Fra 2012 var hun assisterende generalsekretær for FNs utviklingsprogram og leder for UNDPs regionalkontor for de arabiske statene. I august 2016 ble hun utnevnt til Jordans FN-ambassadør i New York,

## Referanser
Buffersone

En **buffersone** er en sone (som oftest en stat) kan opprette for å beskytte seg selv og sine grenser mot en militær trussel, osv. En buffersone kan være en demilitarisert sone.

Eksempler på bufferstater rundt om i verden kan være land som Nord-Korea som kan fungere som en bufferstat for Folkerepublikken Kina mot amerikansk nærvær og innflytelse gjennom Sør-Korea i og med at USA har soldater stasjonert i Sør-Korea (rundt 28 500).

## Se også
* Ingenmannsland
* Europas grønne belte

## Referanser
Hytteplanmila 2023

**Hytteplanmila 2023** ble arrangert 21. oktober 2023. Hytteplanmila er et årlig 10 km gateløp i  Hole. 

## Resultater menn

## Resultater kvinner

## Bildegalleri

Hytteplanmila 2023 - Narve Gilje Nordås.jpg|Narve Gilje Nordås før løpet
Hytteplanmila 2023 - Awet Nftalem Kibrab (2).jpg|Awet Nftalem Kibrab
Hytteplanmila 2023 - Suldan Hassan (3).jpg|Suldan Hassan
Hytteplanmila 2023 - Senay Fissehatsion.jpg|Senay Fissehatsion
Hytteplanmila 2023 - Even Brøndbo Dahl foran Per Svela (2).jpg|Even Brøndbo Dahl
Hytteplanmila 2023 - Amalie Sæten (2).jpg|Amalie Sæten
Hytteplanmila 2023 - 5141 Ina Halle Haugen.jpg|Ina Halle Haugen
Hytteplanmila 2023 - Maria Sagnes Wågan (4).jpg|Maria Sagnes Wågan
Hytteplanmila 2023 - Sanna Mustonen.jpg|Sanna Mustonen
Hytteplanmila 2023 - Ine Bakken.jpg|Ine Bakken


## Refreranser
 

## Kilder
* Resultater

## Eksterne lenker
* Hytteplanmila
The Grand Grandmaster

***The Grand Grandmaster*** (originaltittel: *Mat Doi Zung Si*) er en hongkongkinesisk actionkomedie og kampsportfilm fra 2020 regissert av Dayo Wong (også hovedrolle). Filmen handler om Fei Lung, lederen av en prestisjetung dojo, hvis liv faller nærmest i grus når han taper en kamp mot en ung kvinnelig bokse-champion. Han forsøker å arrangere en rematch for å gjenreise sin ære, men dette kompliseres når han begynner å få romantiske følelser for henne. Ved siden av Wong spilles sentrale biroller av Annie Liu, Hui Shiu-hung og Catherine Chau. Den regnes som en parodi på diverse kampsportfilmer.

*The Grand Grandmaster* ble den mest innbringende hjemproduserte filmen i Hongkong i 2020, men på grunn av høye produksjonskostnader ble den ingen kommersiell suksess. Hvis man inkludere utenlandske produksjoner ble *Grandmaster* den nest mest innbringende filmen, bak den britisk-amerikanske science fiction-thrilleren *[[Tenet]]*, mens den japanske animerte fantasyfilmen *[[Demon Slayer: Kimetsu no Yaiba – The Movie: Mugen Train]]* havnet på tredje.

## Roller
(utvalg)

* Dayo Wong – Fei Lung
* Annie Liu – Chan Tsang
* Hui Shiu-hung – Iron Chan
* Catherine Chau – Mei
* Ivana Wong – Aunt Master

## Referanser


## Eksterne lenker
*
Liste over ordførere i Sauda

**Liste over ordførere i Sauda**. Ved innføringen av formannskapslovene av 1837 var Sauda en del av Suldal formannskapsdistrikt (kommune). I 1842 ble Sauda skilt ut som en egen kommune.

## Referanser
Kristina Plahinek

**Kristina Plahinek** (født 18. desember 1992 i Rijeka) er en kroatisk håndballspiller, som spiller for den kroatiske klubben .

Hun har tidligere spilt for de kroatiske klubbene  og , samt den israelske klubben .

Plahinek spilte på det kroatiske landslaget under Håndball-EM 2018 i Frankrike, hvor Kroatia endte på 16.-plass.

## Referanser


## Eksterne lenker
*
Ana Turk

**Ana Turk** (født **Nikšić**; 29. juni 1989 i Jakarta i Indonesia) er en kroatisk håndballspiller, som spiller for den kroatiske klubben .

## Karriere
### Klubb
Hun spilte i hjemlandet for klubben  fra 2008 til 2012, med et utlån hos den ungarske klubbene  under 2011/12-sesongen. Turk ble igjen i Ungarn etter utlånet, og signerte for .

I 2014 flyttet Turk hjem igjen og skrev under for , hvor hun spilte ni sesonger før hun meldte overgang til  i 2023.

### Landslag
Turk ble tatt ut i bruttotroppen til Håndball-EM 2014, men var ikke blant de 16 utvalgte.

Hun fikk sin mesterskapsdebut for det kroatiske landslaget under Håndball-EM 2018.

## Referanser


## Eksterne lenker
*
Selena Milošević

**Selena Milošević** (født 9. juni 1989 i Pula) er en kroatisk håndballspiller, som spiller for den greske klubben .

## Karriere
### Klubb
Milošević spilte i hjemlandet for klubbene , , ,  og , før hun i 2017 signerte for den israelske klubben . Etter kun én sesong i Israel flyttet Milošević hjem igjen i 2018 og skrev på ny under for , hvor hun spilte fem sesonger før hun flyttet ut igjen i 2023 – denne gang til Hellas og den greske klubben .

### Landslag
Milošević ble tatt ut i bruttotroppen til Håndball-EM 2016, men var ikke blant de 16 utvalgte. Hun fikk sin mesterskapsdebut for det kroatiske landslaget under Håndball-EM 2018, hvor Kroatia endte på 16.-plass.

## Referanser


## Eksterne lenker
*
Ivana Dežić

**Ivana Dežić** (født 27. juli 1994 i Varaždin) er en kroatisk håndballspiller, som spiller for den rumenske klubben .

## Karriere
### Klubb
Dežić spilte i hjemlandet for klubbene  og , før hun i 2018 signerte for den polske klubben .

Etter kun én sesong i Polen flyttet Dežić hjem igjen i 2019 og skrev på ny under for , hvor hun spilte to sesonger før hun meldte overgang til  i 2021.

I 2022 flyttet hun til Frankrike og signerte for .

### Landslag
Dežić spilte på det kroatiske landslaget under Håndball-EM 2018 i Frankrike, hvor Kroatia endte på 16.-plass.

## Referanser


## Eksterne lenker
*
Carlos Alfaro Moreno

**Carlos Alejandro Alfaro Moreno** (født 1964) er en argentinsk tidligere fotballspiller som siden 2019 er president for den ecuadorianske fotballklubben .

Moreno startet karrieren hos , hvor han debuterte i 1983. I 1988 ble han hentet til , hvor han nøt stor suksess. Med Independiente ble han seriemester, og kåret til årets spiller i argentinsk ligafotball i 1989. 

Innsatsen for Independiente ble belønnet med plass på landslaget. I 1988 deltok han for Argentina i Sommer-OL, og i 1989 fikk han sin debut for . I sin første kamp fra start for Argentina, scoret han to mål. I Copa América 1989 spilte han fire kamper. Carlos Bilardo fant imidlertid ikke plass til den venstrebente angrepsspilleren i Argentinas tropp til VM-sluttspillet i 1990.

I 1991 ble han hentet av  til spansk toppfotball. Oppholdet hos Espanyol ble ikke vellykket, og som følge av det falt han ut av landslagsbildet. Etter en målløs sesong for Espanyol, gikk han i 1992 til spanske Palamós i divisjonen under, hvor han scoret fire mål på 28 seriekamper i den enslige sesongen han spilte for klubben. Deretter vendte han tilbake til Independiente i 1993.

## Referanser


## Eksterne lenker
* 
*  Alfaro Moreno – BDFutbol
Day Dreams (1922)

***Day Dreams*** er en amerikansk stumfilm fra 1922 regissert av Buster Keaton og Eddie Cline.

## Handling
Buster ønsker å gifte seg med en ung kvinne fra hjem-byen sin, men faren hennes avviser forholdet deres. Derfor reiser Buster til storbyen for å skaffe seg jobb og håper å bli velstående nok til å få kvinnen han er glad i.

Buster finner seg snart en rekke forskjellige stillinger. Blant annet som vaktmester, ansatt på et sykehus for dyr, gatefeier, statist i et teater-stykke. Men han får snart problemer, og får derfor sparken, fra alle disse jobbene.

## Skuespillere
* Buster Keaton
* Renée Adorée
* Edward F. Cline
* Joe Keaton
* Joe Roberts

## Referanser


## Eksterne lenker
*
Liste over langtidsbivirkninger av antipsykotika

Dette er en generell **liste over langtidsbivirkninger forbundet med antipsykotiske (nevroleptiske) legemidler.**

Mange pasienter vil ikke utvikle alle disse bivirkningene, selv om det fortsatt er en betydelig risiko for forbundet med å bruke antipsykotiske legemidler.

Prosentandelen av pasienter som utvikler bivirkninger som tardive dyskinesier er betydelig høy og anslås til å være 20-50% prevalens.

Overpreskripsjon av antipsykotiske legemidler hos eldre med demens er betydelig til tross for bivirkninger.  

## Liste over potensielle langtidsbivirkninger

* Alzheimers sykdom,
* Akatisi
* Anhedoni
* Angst
* Kognitiv svikt
* Forverring av demens
* Diabetes
* Gynecomastia
* Hyperglykemi
* Hyperprolaktinemi forårsaker impotens hos menn.
* Hyponatremia lav natriumnivå i blodet.
* Metabolisk syndrom
* Neuroleptikk-indusert defisitsyndrom
* Malignt nevroleptikasyndrom
* Okulogyrisk krise
* Parkinson
* Søvnighet
* Tardive dyskinesier
* Vektøkning

Det har vært en studie som tyder på at antipsykotiske midler er forbundet med mulig kortikal rekonfigurasjon og tap av grå substans i hjernen.

## Se også

* Antipsykotika
* Psykiatri
* Antipsykiatri

## Referanser
The Deuce of Spades

***The Deuce of Spades*** er en amerikansk stumfilm fra 1922 regissert av Charles Ray.

## Handling
Amos er en ung mann fra Boston som lengter etter å reise vestover og vokse opp med landsbygda. Han reiser derfor til Little Butte i Montana. Men når han spiser ved den eneste restauranten i byen, blir Amos frastjålet alle pengene sine. Han begynner derfor å arbeide for restauranten for å betale regningen for maten han hadde spist. Han konverterer stedet til en ren og oppdatert kafé og beholder Sally som servitør.

Amos forsøker også å hjelpe Sally begynne et forhold med blant andre den lokale bartenderen, og flere andre som besøker restauranten. Men Sally vil ikke ha noe med dem å gjøre. Restauranten blomstrer, og Amos planlegger en tur hjem til Boston. Men han blir frastjålet 800 dollar av noen kjeltringer, og han setter deretter ut for å ta hevn. Samtidig blir han forelsket i Sally.

## Skuespillere
* Charles Ray som Amos
* Peggy Prevost som Sally
* Lincoln Plumer som Elkhorn Jenkins
* Phil Dunham som Edwin Dobbs 
* Andrew Arbuckle som Ed
* Dick Sutherland som Bouncer

## Referanser


## Eksterne lenker
*
A Debt of Honour

***A Debt of Honour*** er en britisk stumfilm fra 1922 regissert av Maurice Elvey.

## Skuespillere
* Isobel Elsom som Hope Carteret
* Clive Brook som Walter Hyde
* Sydney Seaward som Major Bearing
* Lionelle Howard som Ronald Cartaret
* Lewis Gilbert
* Frank Goldsmith som Latimer

## Referanser


## Eksterne lenker
*
Deserted at the Altar

***Deserted at the Altar*** er en amerikansk stumfilm fra 1922 regissert av William K. Howard.

## Handling
Anna Moore er en fattig foreldreløs ung kvinne fra landsbygda. Hun og lillebroren Tommy bor sammen med Squire Simpson, men han konspirerer for å skaffe seg en arv som egentlig skulle gå til Anna. Når Bob Crandall kommer fra storbyen blir Anna snart forelsket i ham. Men bryllupsseremonien deres blir imidlertid avbrutt av en merkelig kvinne som beskriver brudgommen som faren til babyen hennes.

Den sønderknuste Anna forlater deretter kirken og reiser hjem, samtidig som resten av innbyggerne vender seg mot Bob Crandall. Men kvinnen innrømmer til slutt at hun hadde løyet om Bob, og avslører samtidig Squire Simpsons planer for Annas penger.

## Skuespillere
* Bessie Love som Anna Moore
* Frankie Lee som Tommy Moore
* William Scott som Bob Crandall
* Wade Boteler som John Simpson
* Tully Marshall som Squire Simpson
* Barbara Tennant som Nell Reed
* Eulalie Jensen

## Referanser


## Eksterne lenker
*
Karl Hugo Malmkvist

**Karl Hugo Malmkvist** (1899–1965) var en gårdbruker på Søndre Fjeld i Skoger, bestyrer ved Norges Banks avdeling i Drammen og NS ordfører i Skoger i årene 1943–45. Hugo Malmkvist var født 15. februar 1899 i Sverige, ble så norsk statsborger og gårdbruker på Søndre Fjeld i Skoger. Hugo hadde ikke før andre verdenskrig vært politisk engasjert men ble den 1. september 1940 medlem av NS av ideologiske grunner. Han kom snart meget aktivt med i partiets virksomhet og ble lagfører i Skoger lag allerede høsten 1940. Han fungerte som lagfører inntil januar 1943 da han overtok vervet som ordfører i Skoger kommune. Hugo var medlem av hirden og deltok på flere øvelser. Han skal også ha gått sterkt inn for tilslutning til NS, og skrev derfor opprop, artikler og agitasjonsmateriale/propaganda rundt i Skoger for å verve medlemmer til partiet. Tiltalte har videre også søkt om å verve personer til krigsinnsats for Tyskland i Den norske Legion, og har som lagfører innkalte han og ledet et vervemøte til krigsinnsats for Tyskland i Den norske Legion den 24. august 1942, 24 personer var tilstede under møtet og av disse meldte 7 seg til krigstjeneste. Ifølge han selv skal han ha meldt seg til krigstjeneste den 18. august 1942, men aldri blitt innkalt. Som lagfører var han også med på å sette opp en jøssingliste som ble sendt i januar 1942, denne omfattet 119 navn i Skoger, den 1. april 1942 utarbeidet han et tillegg til denne listen over 21 personer i Skoger som burde sikres. Tiltalte har videre i april 1942 sendt til kretsfører Johan Dahl en liste over 21 personer i Skoger som burde sikres. Flere personer som sto på denne listen ble arrestert 28. januar 1943 og de fikk opp til 2 års fengselsopphold. Karl Hugo Malmkvist døde 28. juni 1965 på Søndre Fjeld i Drammen.

## Referanser
Šuojájohka

**Šuojájohka** er ei elv i Kautokeino og Karasjok kommune i Finnmark. Den er ei sideelv til Anárjohka, og er 14,3 kilometer lang. Elva har utspring fra nordsiden av fjellet Ruvžavárri og renner mot øst til samløpet med Anárjohka rundt tre kilometer øst for Ulvefossen.

## Referanser
Jewish Voice for Peace

**Jewish Voice for Peace** (**JVP**) er en venstreorientert anti-sionistisk aktivistorganisasjon etablert i 1996 i USA. Blant grunnleggerne var Tony Kushner og Noam Chomsky.

JVP støtter BDS-kampanjen (Boycott, Divestment and Sanctions) som tar til orde for full økonomisk, akademisk og kulturell boikott av Israel. Gruppen har aksjonert mot amerikanske selskap som har drevet eksport til Israel og hevdet at dette har vært brudd på menneskerettighetene.

I forbindelse med Angrepet på Israel oktober 2023 uttalte JVP at Israel selv hadde ansvaret for at deres egne sivile ble utsatt for drap og kidnappinger, og omtalte angrepet som en motstandskamp med oppfordring til politiske ledere å gå etter «roten til problemet». Gruppen gjentok også sin oppfordring til amerikanske styresmakter om å stanse all militær støtte til Israel.

JVP ble i 2010 identifisert som en av de ti mest anti-israelske gruppene av Anti-Defamation League.

## Referanser


## Eksterne lenker
*
Al-Daraj

**Al-Daraj** eller **Haraat al-Daraj** (arabisk: حارة الدرج) er det tett befolkede nordvestre kvarter i Gamlebyen i Gaza.  Navnet betyr «trinnenes kvarter», og skyldes kanskje at det lå høyere enn omgivelsene, eller noen trapper som en gang kan ha ført opp dit.

Det ligger på en avlang høyde om lag 20 meter over havet og høyere en noen annen del av byen Gaza. Det omtales også som *det muslimske kvarter*, og her er det flere moskéer og andre muslimske institusjoner. Blant dem er Gazas største moské, Store Omari-moské og dessuten al-Sayed Hashem-moskéen, Sheikh Faraj-moskéen og Madrasa al-Zahrah. Al-Daraj er separert fra det sønnenforliggende Zaytun-kvarteret av Omar Mukhtar-gaten.

Dette er Gazas eldste bebodde område, og ligger ovenpå antikkens Gaza. Rester etter byens oldtidsbebyggelse er synlige i mange av nabolagets steinhus der marmorsøyler og -heller er blitt gjenbrukt som byggemateriale for det nyere. Ifølge ottomanernes skatteoversikter fra året 1525 var al-Daraj den gang et relativt stort område, med 141 hushold. Her er Qasr al-Basha, som var sete for  provinsguvernørene av Gaza og meget av Palestina under mamlukkenes og ottomanernes styre i det minste fra 1600-tallet av.  Ved slutten av 1800-tallet var det kalt *Haret ed-Deredj.*

## Litteratur
* 
* 
*
*
*

## Referanser
Kommunestyrevalg i Vestby

**Kommunestyrevalg i Vestby** er en oversikt over kommunestyrevalg avholdt i Vestby kommune i Akershus. Vestby ligger i Follo.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Kommunestyrevalg i Bærum

**Kommunestyrevalg i Bærum** er en oversikt over kommunestyrevalg avholdt i Bærum kommune i Akershus. Bærum ligger i regionen Asker og Bærum.

## Kommunestyrevalget 2023

## Kommunestyrevalget 2019

## Kommunestyrevalget 2015
Etter kommunestyrevalget 2015 ble det inngått et valgteknisk samarbeid mellom Høyre, Fremskrittspartiet og Kristelig Folkeparti, etter at Venstre valgte å bryte samarbeidet.

## Referanser
Anagnorisis

**Anagnorisis** er et øyeblikk i et skuespill eller annet verk når en karakter gjør en kritisk oppdagelse. Øyeblikket der karakteren går fra uviten til viten, og som medfører et drastisk vendepunkt i handlingen, også kalt peripeti. Aristoteles var den første som definerte begrepet anagnorisis i boken Poetikken. Han mente at det var kjennetegn på en fullkommen tragedie, som når Oidipus dreper sin far og gifter seg med sin mor, og senere oppdager at det er det han har gjort.

## Referanser
Berg prestegjeld

*Berg prestegjeld* kan referere til:
* Berg prestegjeld (Østfold), prestegjeld i Østfold
* Borge prestegjeld, prestegjeld i Østfold
* Berg prestegjeld (Troms), prestegjeld i Troms
Peripeti

**Peripeti** er et dramatisk vendepunkt i et skuespill eller annet verk. Det er dette avgjørende vendepunktet som gjør tragedien komplett, og gir katarsis, renselse. Begrepet brukes ofte i sammenheng med greske tragedier, og ble først omtalt av Aristoteles i boken Poetikken. I tradisjonell aristotelisk dramaturgi kommer peripetien mot slutten av handlingen, og sammenfaller gjerne med anagnorisis, gjenkjennelsen.

## Referanser
Oskar Lindberget

**Paul Oskar Lindberget** (1895–1983)  var en norsk gårdbruker og Arbeiderpartiet-politiker fra Våler i Solør som var stortingsrepresentant for Hedmark i tre perioder 1950–1961. 

Han var født i Hof, med en far som var husmann, underoffiser og Høyrepolitiker. Oskar arbeidet som gårdsarbeider i heimbygda til han i 1930 kjøpte gården Torkelsby i Våler. Han satt i kommunestyret i Våler 1934-1937, 1937-1941 og 1945–47, den siste perioden som varaordfører. 

Lindberget var med på å stifte Solør/Odal Skog- og landarbeiderforbund i 1927, var formann i Hedmark bonde- og småbrukarlag 1940-1966 og formann i Hedmark landbruksselskap 1946-1956. Han fikk Hedmark Landbruksselskaps gullmedalje 1953. Han satt i Arbeiderpartiets landsstyre 1949-1953.

I 1935 var han redaktør for noen nummer av den kortlivede NKP-avisen *[[Solør-arbeideren]]*, som utkom på Åsnes.
## Referanser


## Eksterne lenker
*
Risikokommunikasjon

**Risikokommunikasjon** omhandler utveksling og deling av risikorelatert data, informasjon og kunnskap mellom ulike målgrupper. Målgrupper kan være analytikere, eksperter, beslutningstakere, regulatorer, konsumenter, media og den generelle befolkningen. Hovedmålet med risikokommunikasjon er å øke forståelsen for risikoene for å gi best mulig beslutningsstøtte og dømmekraft. For at risikokommunikasjonen skal kunne bli gitt på en god måte, må en også kjenne målgruppen. Tilsvarende viktig er det å etablere en god kvalitet på risikoanalysen som brukes som grunnlaget for risikokommunikasjonen. Formålet med risikokommunikasjonen er å gi innsikt i risikoen, slik at de som mottar risikokommunikasjonen blir informert og kan ta beslutninger vegne av informasjonen. Kunnskaper om risikopersepsjon er en forutsetning for vellykket risikokommunikasjon.

#### Demarkasjonen mellom risiko og fare
Et skille i risikokommunikasjonsarbeid er forholdet mellom begrepene «risiko» og «fare». En fare er normalt definert som potensialet for å skade et mål eller menneskers helse eller miljø, mens risiko også omfatter sannsynligheten/usikkerheten for eksponering og omfanget av skade. Det som gjennom ulike studier stadig blir observert i risikokommunikasjonsprosesser, er misforståelser og kommunikasjonshull knyttet til disse begrepene.

## Referanser


## Litteratur

*
Gabriel Calderón

**Gabriel Humberto Calderón Metralla** (født 1960) er en argentinsk fotballtrener og tidligere fotballspiller.

Calderón startet karrieren hos Racing Club, og fortsatte hos . I 1979 var han del av Argentinas lag som vant Ungdoms-VM i Japan.

Paris Saint-Germain kjøpte ham fra  i 1987. I hans første sesong i PSG var klubben nære ved å rykke ned fra toppdivisjonen. I hans andre sesong for klubben bød laget  på konkurranse om seriemesterskapet. I hans tredje og siste sesong i Paris kom han på kant med trener Tomislav Ivić, som benyttet Calderón i flere posisjoner på banen. På tampen av sesongen var Calderón henvist til reservelaget, hvor han forberedte seg til VM-sluttspillet.

Da Calderón hadde forlatt PSG, var han kontraktsløs i tre måneder før han signerte for sveitsiske . Calderón spilte to sesonger for Sion og én sesong for franske , før han avrundet karrieren med en sesong for .

## VM-medaljer
* 1990  Italia -  **Sølv** i fotball 

## Referanser


## Eksterne lenker
* 
*  Calderón – BDFutbol (spiller)
*  Calderón – BDFutbol (trener)
Titlis Cliff Walk

**Titlis Cliff Walk** er en gangbru langs stupet på fjellet Titlis ved Engelberg i de sveitsiske alpene. Den er bygget 500 meter over bakken, på 3014 meter høyde over havet og er den høyest beliggende hengebrua i Europa. Brua spenner over en avstand på rundt 100 m og er bare 1 m bred.

Prosjektet var en del av feiringen av 100-årsjubileet for åpningen av kabelbanen i januar 1913. Den ble offisielt åpningen var 7. desember 2012 under en snøstorm, noe som gjorde at personer fra 15 land ikke kunne se mer enn bare en meter. Brua var bygget på 5 måneder og er designet for å tåle vind på over 190 km/t og store snøfall.

For å komme til Titlis Cliff Walk må man først gå gjennom en isgrotten via en underjordisk tunnel, deretter fører ruten deg til utsiktsplattformen. Hengebroen strekker seg herfra til Ice Flyer stolheisstasjonen.

## Se også
* Titlis
* Gerschnialp banen
* Titlis Rotair

## Referanser
Evangelische Frauen in Deutschland

**Evangelische Frauen in Deutschland** (**EFiD**) er en organisasjon som forstår seg som en stemme for protestantiske kvinner i kirke og samfunn i Tyskland. Den er en paraplyorganisasjon for rundt 40 protestantiske kristne kvinneorganisasjoner med tilknytning til Evangelische Kirche in Deutschland, med rundt tre millioner medlemmer. Den ble etablert i dagens form i 2008 gjennom sammenslutning av Evangelische Frauenhilfe in Deutschland (grunnlagt 1899 med keiserinne Auguste Viktoria som beskytter) og Evangelische Frauenarbeit in Deutschland (grunnlagt 1918). Tradisjonelt har ulike former for veldedig og humanitært arbeid stått sentralt for foreningen og dens forløpere. Foreningen engasjerer seg i dag bl.a. i økumenisk og interreligiøs dialog, i saker som angår kvinner og likestilling, og er en av organisasjonene bak et studium i feministisk teologi. Foreningen er også opptatt av å fremme et mangfoldig samfunn og en mangfoldig kirke, også i et interseksjonelt perspektiv. Foreningen er medlem av den tyske kvinnebevegelsens paraplyorganisasjon Deutscher Frauenrat, der foreningens medlem Beate von Miquel i 2021 ble valgt til president.

## Referanser


## Eksterne lenker
*
Storgata 5a (Moss)

**Storgata 5a** er en eiendom i Storgata i Moss sentrum. På eiendommen står en murbygning som i 1841 ble registrert som Storgaden 3b, og fra 1884 fikk adressen Storgaden 5. Etter 1933 ble husnummeret endret til 5a, som er det nåværende.

Eiendommen ligger på høyre side av Storgata, like ved jernbaneovergangen. Bygget ble oppført som menighetshus, men er nå (2024) kontorlokaler. Det har status som verneverdig.

## <big>Byggestil</big>

Bygget har fasade i pusset murverk i empirestil.

## Verneverdig kulturminne
Storgata 5a har fått status som et kommunalt verneverdig kulturminne i medhold av plan- og bygningsloven (PBL). Dette betyr at bygget er anerkjent for sin historiske og kulturelle betydning og er beskyttet mot uønskede endringer som kan påvirke dets autentisitet.

## Eierhistorikk
Historiske eiendomsmatrikler fra Moss viser følgende eiere registrert på eiendommen i perioden 1841–1933:

## Historiske kart

Fil:Kart moss 1885.png|Kart over Storgaden 5a, Moss 1885
Fil:Kart moss 1904.png|Kart over Storgaden 5a, Moss 1904


## Bildegalleri

Fil:Storgata vindu.png|alt=|Storgata 5a
Fil:Storgata basement.png|alt=|Storgata 5a, liten dør


## Referanser
FK Transinvest

**FK Transinvest** er en litauisk fotballklubb som kommer fra Galinė. Klubben spiller i TOPLYGA, høyeste fotballnivå i Litauen. 

## Meritter
***[[A Lyga|Seriemester]]: 0** 
***[[Pirma lyga]] (2):** 2023, 2025
***[[Litauisk cup|Cupmester]]: 1**
:: 2023
***Supertaurė: 0**
::

## Sesonger

### Transinvest i Europa

## Spillerstall
Pr. 20. februar 2026. 

 
 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 
 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

  
 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Kjente tidligere spillere
*  Linas Pilibaitiss, (2023–2025)

## Trenere
*  Giedrius Barevičius, (2022–2024)
*  Marius Stankevičius, (2024–)

## Referanser


## Eksterne lenker
* 
* [ *Facebook* Offisielt nettsted] 
* TOPLYGA *(toplyga.lt)*
* Globalsportsarchive
Alice Salomon

**Alice Salomon** (1872–1948) var en tysk kvinnesaksforkjemper og sosialreformator som virket innen den liberale grenen av kvinnebevegelsen i Tyskland. Hun bidro til å legge grunnlaget for sosialt arbeid som fag, innførte begrepet sosialdiagnostikk og grunnla Deutsche Akademie für soziale und pädagogische Frauenarbeit. Hennes arbeid var preget av et humanistisk, liberalt grunnsyn. Hun var nestleder i Bund Deutscher Frauenvereine frem til 1920, da hun gikk av i frykt for antisemittisk propaganda. Dette bidro også til at hun ikke stilte til valg som leder i forbundet. Som følge av nazistisk forfølgelse i hjemlandet kom hun som flyktning til USA, ble amerikansk statsborger i 1944 og døde i New York City i 1948. Hun ble hedret med et eget frimerke i Tyskland i 1989. Alice Salomon-Hochschule i Berlin, flere priser, skoler, bygninger og barnehager bærer hennes navn.

## Bibliografi
* *Handbuch der Frauenbewegung.* (2 bd.), 1901.
* *Soziale Frauenpflichten.* 1902.
* *Die Ursachen der ungleichen Entlohnung von Männer- und Frauenarbeit.* Leipzig 1906
* *Soziale Frauenbildung.* Berlin 1908.
* *Mutterschutz und Mutterschaftsversicherung.* 1908.
* *Einführung in die Wirtschaftslehre.* 1909 (6. oppl. 1923).
* *Was wir uns und anderen schuldig sind. Ansprachen und Aufsätze für junge Mädchen.* Leipzig/Berlin 1912.
* *Zwanzig Jahre soziale Hilfsarbeit.* Karlsruhe 1913.
* *Geschichte der sozialen Frauenarbeit.* 1913.
* *Darstellung der Arbeiterinnenbewegung in Deutschland.* 1913.
* *Einführung in die Volkswirtschaftslehre.* 1919.
* *Leitfaden der Wohlfahrtspflege.* Leipzig 1921.
* *Die deutsche Volksgemeinschaft.* 1922.
* *Ausbildung zum sozialen Beruf.* 1924.
* *Kultur im Werden. Amerikanische Reiseeindrücke.* 1924.
* *Furcht und Nervosität im Beruf. Kongreß für Betriebswohlfahrt.* 1925.
* *Soziale Diagnose.* Berlin 1926.
* *Soziale Therapie.* 1926 (med Siddy Wronsky).
* *Die Ausbildung zum sozialen Beruf.* Berlin 1927.
* *Jugend- und Arbeitserinnerungen.* I: Elga Kern (red.): *Führende Frauen Europas.* München 1928, s.&nbsp;3–34.
* *Forschungen über Bestand und Erschütterung des Familienlebens in der Gegenwart.* 1930–1932 (11 bd.).
* *Soziale Führer. Ihr Leben, ihre Lehren, ihre Werke.* Leipzig 1932.
* *Heroische Frauen : Lebensbilder sozialer Führerinnen*, Zürich 1936, Verlag für Recht und Gesellschaft
* *Education for social work. A Sociological Interpretation Based on an International Survey.* 1937.
* *Charakter ist Schicksal, Lebenserinnerungen.* Herausgegeben von Rüdiger Baron und Rolf Landwehr. Beltz Verlag, Weinheim/Basel 1983, ISBN 3-407-85036-0 (I: Lixl-Purcell (red.): *Erinnerungen deutsch-jüdischer Frauen 1900–1990.* Reclam, Leipzig 1992, ISBN 3-379-01423-0, S.&nbsp;120–125).
* *Lebenserinnerungen. Jugendjahre, Sozialreform, Frauenbewegung, Exil.* Alice Salomon Hochschule Berlin. Brandes & Apsel, Frankfurt am Main 2008, ISBN 978-3-86099-119-0.

## Referanser
Nuseiratleiren

**Nuseiratleiren** (arabisk: مخيّم النصيرات) er en palestinsk flyktningleir som ligger fem kilometer nordøst for Deir al-Balah. Flyktningleiren er i guvernementet Deir al-Balah på Gazastripen. Ifølge Palestinian Central Bureau of Statistics hadde den i 2006 et folketall på 64.423 personer.

Nuseiratleiren har sitt navn etter den lokale beduinstammen Nuseirat, del av hanajirakonføderasjonen som historisk hadde dominert områdene fra Deir al-Balah og til Gaza. De fleste av flykningene var fra de sørligere deler av Israel, som Beersheba og kystsletten. Før leiren ble anlagt av UNRWA, hadde de om lag 16.000 opprinnelige flyktninger etablert seg på området til et tidligere britisk militærfengsel på stedet.

Flyktningleirene Bureij og Maghazi ligger ikke langt unna. 

Leiren har elleve skolebygninger, hvorav ni har dobbel timeplan, slik at det huses totalt tjue skoler De sanitære forhold er graverende, særlig for barn.

I mai 2018 ble Store Nuseirat-moskéen åpnet av Qatars ambassadør i Gaza, Mohammed Al Emadi. 

Den 18. oktober 2023 ble moskéen bombet under israelske luftangrep.

## Referanser


## Eksterne lenker
*Nuseirat-artikler fra UNRWA
* Welcome To al-Nusayrat R.C.
Dolmøy Idrettslag

**Dolmøy Idrettslag** (stiftet 15. april 1968) er et idrettslag på Dolmøya i Hitra kommune i Trøndelag, som driver med allidrett, fotball og håndball.

## Idretter
### Fotball
A-laget i fotball for menn spiller 2023-sesongen i 5. divisjon etter å ha rykket opp fra 6. divisjon etter 2022-sesongen.

## Eksterne lenker
*
Straffesaken mot Donald Trump i New York (tiepenger)

**Straffesaken mot Donald Trump i New York (tiepenger)** startet 30. mars 2023 ved at en storjury i New York City tok ut tiltale mot Donald Trump. Enkeltpunktene i tiltalen ble ikke offentliggjort før de ble lest opp for ham i retten 4. april. De dreide seg om hans påståtte rolle i å forfalske firmaregnskap som skjulte utbetalinger som var blitt foretatt i 2016 for å hemmeligholde seksuelle forhold til pornoskuespillerinnen  og Playboy-modellen . Affærene skal ha funnet sted i 2006 og 2007. Nærmere bestemt skal han ha bidratt til å forfalske firmaregnskap for å dekke over hensikten med utbetalingene.

Ifølge tiltalebeslutningen på 34 punkter, skal Trump ulovlig ha bokført tiepengene som valgkamputgifter. I 2018 ble hans advokat , som utførte selve pengeoverføringene gjennom fiktive selskaper, dømt til tre års fengsel for disse lovbruddene, deriblant valgrelaterte uregelmessigheter, skattesvik og økonomiske bedrag.

Trump møtte ved det innledende rettsmøtet i New York City den 4. april 2023, hvor han formelt ble tatt i arrest. Han erkjente ikke straffskyld for noen av tiltalepunktene.

De 34 tiltalepunktene innledes med anklagen «I løpet av presidentvalget i 2016 forfalsket den tiltalte Donald J. Trump  gjentatte ganger firmadokumenter i New York i bedragersk hensikt for å dekke over lovstridige handlinger for å forhindre at skadelig informasjon nådde velgerne.»

Dommeren i saken, Juan Merchan – som Trump beskyldte for å hate ham – fastsatte neste høringsdato til 4. desember 2023.

Saken er planlagt å komme for retten 25. mars 2024.

## Referanser
Antoine Scopelliti

**Antoine Scopelliti** (født 9. april 1939 i Gallico Superiore i Reggio Calabria i Italia, død 22. oktober 2023 samme sted) var en italiensk katolsk biskop i Madagaskar som var koadjutorbiskop av Ambatondrazaka fra 1991 til 1993 og deretter biskop av Ambatondrazaka fra 1993 til 2015.

## Liv og virke
### Prest
Antonio Scopelliti trådte inn i Trinitarierordenen, og ble presteviet den 18. desember 1965 i kirken *Santa Maria delle Grazie alle Fornaci* av Francesco Vòllaro, biskopen av Ambratondrasaka. Han ble assignert til trinitarianernes misjoner i Madagaskar.

### Koadjutorbiskop av Ambatondrazaka
Scopelliti ble utnevnt av pave Johannes Paul II til koadjutor av Ambatondrazaka den 21. januar 1991. Han ble bispeviet av den samme biskop som presteviet ham, den 5. mai samme år. Hjelpebiskopen i Mahajanga, Michel Malo, og biskopen av Antsirabe, Philibert Randriambololona, deltok på bispevielsen som de to primære koncelebrerende. Da biskop Vollaro ble emeritert, etterfulgte Antoine Scopelliti ham den 6. mars 1993 som biskop av Ambatondrazaka.

Pave Frans innvilget biskop Scopellitis aldersmotiverte avskjedssøknad den 11. april 2015.

Biskop Antoine Scopelliti døde den 22. oktober 2023, i en alder av 84 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Biskop Patrick Joseph O'Donnell (1856-1927) *1888
* Biskop John Gerald Neville, C.S.Sp. (1858-1943) *1913
* Biskop Auguste Julien Pierre Fortineau, C.S.Sp (1873-1948) *1915
* Erkebiskop Edmond-Marie-Jean Wolff C.S.Sp. (1905-1990) *1941
* Biskop  Francesco Vòllaro (1915-2004) *1960
* Biskop *Antoine Scopelliti* O.SS.T. (1939-2023) *1991

## Referanser
Hiba Kamal Abu Nada

**Hiba Kamal Abu Nada** (arabisk: هبة كمال أبو ندى ; født 24. juni 1991 i Mekka i Saudi-Arabia, død 20. oktober 2023 på Gazastripen) var en palestinsk dikter, romanforfatter og ernæringsekspert. Hun mottok Sharjah Award for Arab Creativity (2.pl.) i 2017.

## Biografi
Abu Nada ble utdannet ved Det islamske universitet i Gaza, der hun tok bachelorgrad i biokjemi, og mastergrad i klinisk ernæring fra Al-Azhar-universitetet i Gaza. Hun mottok *Sharjah Award for Arab Creativity* (annenplass) med romanen *al-Uksujīn laysa lil-mawtā* («Oksygen er ikke for våre døde», الأكسجين ليس للموتى i 2017.

Den 20. oktober 2023 ble hun drept under et flyangrep av Israels flyvåpen mot hennes hjem. Hun var 32 år gammel.

## Referanser